CELEX: 32012R0933
Language: sl
Date: 2012-10-11 00:00:00
Title: Izvedbena uredba Komisije (EU) št. 933/2012 z dne 11. oktobra 2012 o stoosemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

12.10.2012   
            
            
               SL
            
            
               Uradni list Evropske unije
            
            
               L 278/11
            
         IZVEDBENA UREDBA KOMISIJE (EU) št. 933/2012
   z dne 11. oktobra 2012
   o stoosemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), ter zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 5. oktobra 2012 sklenil črtati eno fizično osebo s seznama oseb, skupin in subjektov, za katere velja zamrznitev sredstev in gospodarskih virov, potem ko je proučil zahteve za umik s seznama, ki jih je predložila ta oseba, in celovito poročilo varuha človekovih pravic, pripravljeno na podlagi Resolucije Varnostnega sveta Združenih narodov 1904(2009). Poleg tega je 3. oktobra 2012 sklenil spremeniti en vnos na seznamu.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. oktobra 2012
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      
                  (1)
               
               
                  Pod naslovom „Fizične osebe“ se črta naslednji vnos:
                  „Yasin Abdullah Ezzedine Qadi (tudi (a) Kadi, Shaykh Yassin Abdullah; (b) Kahdi, Yasin; (c) Yasin Al-Qadi). Naslov: Farsi Center – West Tower 11th floor, Suite 1103, Wally Al-Ahd Street, Ruwais District, P.O. Box 214, Jeddah 21411, Saudova Arabija. Datum rojstva: 23. 2. 1955. Kraj rojstva: Kairo, Egipt. Državljanstvo: Saudove Arabije. Potni list št.: (a) B 751550, (b) E 976177 (izdan 6. 3. 2004, prenehal veljati 11. 1. 2009). Datum uvrstitve iz člena 2a(4)(b): 17. 10. 2001.“
               
            
                  (2)
               
               
                  Vnos „Al-Qaida z Arabskega polotoka (tudi (a) AQAP, Al-Kaida organizacije Džihad z Arabskega polotoka, (c) Tanzim Qa’idat al-Jihad fi Jazirat al-Arabm, (d) organizacija Al-Kaida z Arabskega polotoka, (e) Al-Kaida z južnega dela Arabskega polotoka, (f) Al-Qaida iz Jemna, (g) AQY). Drugi podatki: sedež: Jemen ali Saudova Arabija. Ustanovljena januarja 2009. Datum uvrstitve iz člena 2a(4)(b): 19. 1. 2010.“ pod naslovom „Pravne osebe, skupine in subjekti“ se zamenja z:
                  „Al-Qaida z Arabskega polotoka (tudi (a) AQAP, Al-Kaida organizacije Džihad z Arabskega polotoka, (c) Tanzim Qa’idat al-Jihad fi Jazirat al-Arabm, (d) organizacija Al-Kaida z Arabskega polotoka, (e) Al-Kaida z južnega dela Arabskega polotoka, (f) Ansar al-Shari’a, (g) AAS, (h) Al-Qaida in Yemen, (i) AQY). Drugi podatki: sedež: Jemen ali Saudova Arabija. Ansar al-Shari’a je AQAP ustanovila zgodaj leta 2011. Datum uvrstitve iz člena 2a(4)(b): 19. 1. 2010.“